
DR.31.3.2010 111 

 
pengedaran bantuan kerajaan yang baru seperti baja organik, baja NPK tambahan 
serta racun makhluk perosak dan bantuan-bantuan yang berkaitan. Bagi 
menampung tambahan tugas ini pembesaran dan penambah baikkan gudang-
gudang sedia ada perlu dibuat dan memandangkan peruntukan yang terhad 
penambah baikkan ini perlu dilaksanakan secara peringkat dan demi peringkat 
untuk kita melengkapkan kemudahan tersebut.  

Tuan Yang di-Pertua, isu yang berikutnya yang dibangkitkan oleh Yang 
Berhormat Arau adalah berkenaan dengan pemulihan dusun dan tanah terbiar. 
Ingin saya nyatakan di sini bahawa Jabatan Pertanian menjalankan projek 
pemulihan dusun bagi tujuan meningkatkan kualiti dan produktiviti buah-buah 
tempatan melalui penanaman semula dusun-dusun tua yang tidak produktif 
dengan menggunakan klon buah-buahan yang berkualiti dan dikehendaki di 
pasaran seperti durian klon D24, D197, dan rambutan klon R191. Kadar 
perbezaan maksimum bagi pemulihan dusun adalah sebanyak RM5000 sehektar 
seperti kos klon buah-buahan, pemeriksaan kawasan, naik taraf, infrastruktur 
ladang, pusat pengumpulan, penggeledahan dan juga pengedaran hasil pertanian.  

Tuan Yang di-Pertua, Yang Berhormat Ipoh Barat menyebut tentang 
penternakan ikan talapia di dalam kolam Indah Water Consortium untuk tujuan 
komersial dan mempersoalkan sama ada kementerian sedar atau tidak mengenai 
perkara ini. Untuk makluman Yang Berhormat Ipoh Barat, hasil siasatan awal 
Kementerian Pertanian dan Industri Asas Tani, Indah Water Consortium tidak 
menternak ikan untuk tujuan komersial di premisnya.  

Dimaklumkan premis-premis Indah Water Consortium sentiasa dikunci 
dan hanya boleh dimasuki oleh kakitangannya sahaja. Siasatan lanjut sedang 
dilakukan bagi menentukan sama ada aktiviti akuakultur untuk tujuan komersial 
ada dilaksanakan di mana-mana premis Indah Water Consortium. Adalah amat 
membantu sekiranya Yang Berhormat Ipoh Barat dapat memaklumkan kepada 
pihak kementerian, premis Indah Water Consortium yang mana yang dimaksudkan 
supaya kita mudah untuk membuat penyiasatan terhadap premis konsortium 
tersebut.  

Tuan Yang di-Pertua, Yang Berhormat Pasir Puteh ada memberitahu 
Dewan iaitu mengenai kes 1,000 ekar tanah di Pasir Puteh tidak boleh diusahakan 
untuk pertanian kerana tidak diberi subsidi baja. Yang Berhormat Pasir Puteh 
mendakwa untuk mendapatkan subsidi baja, borang-borang permohonan mestilah 
ditandatangani oleh pemimpin-pemimpin UMNO. Saya ingin maklumkan Yang 
Berhormat Pasir Puteh, memetik kes ini daripada sekeping surat yang dihantarkan 
kepada Ketua Setiausaha Kementerian Pertanian dan Industri Asas Tani. Tajuk 
surat berbunyi “Penyelia Paip Bangunan Tidak Mahu Tandatangan Kupon Baja 
Bersubsidi”. Penulis surat tersebut menyatakan bahawa pernah berjumpa dengan 
Yang Berhormat Datuk Timbalan Menteri Pertanian iaitu Ahli Parlimen daripada 
Kubang Pasu dan menyertakan salinan fotostat kad nama kepada Yang 
Berhormat.  

Untuk makluman Ahli-ahli Yang Berhormat, berdasarkan peraturan 
menuai pelaksanaan Skim Subsidi Baja Padi Kerajaan Persekutuan, setiap 
pesawah dikehendaki membuat permohonan menggunakan borang yang boleh 
didapati daripada Pertubuhan Peladang Kawasan yang berhampiran. Borang 
permohonan ini hendaklah mendapat pengesahan daripada Penyelia 
Pembangunan Mukim di kawasan masing-masing dan selepas itu diserahkan 
kepada Pertubuhan Peladang Kawasan yang berkenaan untuk dibawa ke 
mesyuarat Jawatankuasa Penapis untuk diluluskan. Mengenai kes baja yang 
dibangkitkan oleh Yang Berhormat dari Pasir Puteh siasatan telah pun dibuat oleh 



pengedaran bantuan kerajaan yang baru seperti baja organik, baja NPK tambahan serta racun makhluk perosak dan bantuan-bantuan yang berkaitan. Bagi menampung tambahan tugas ini pembesaran dan penambah baikkan gudang- gudang sedia ada perlu dibuat dan memandangkan peruntukan yang terhad penambah baikkan ini perlu dilaksanakan secara peringkat dan demi peringkat untuk kita melengkapkan kemudahan tersebut. Tuan Yang di-Pertua, isu yang berikutnya yang dibangkitkan oleh Yang Berhormat Arau adalah berkenaan dengan pemulihan dusun dan tanah terbiar. Ingin saya nyatakan di sini bahawa Jabatan Pertanian menjalankan projek pemulihan dusun bagi tujuan meningkatkan kualiti dan produktiviti buah-buah tempatan melalui penanaman semula dusun-dusun tua yang tidak produktif dengan menggunakan klon buah-buahan yang berkualiti dan dikehendaki di pasaran seperti durian klon D24, D197, dan rambutan klon R191. Kadar perbezaan maksimum bagi pemulihan dusun adalah sebanyak RM5000 sehektar seperti kos klon buah-buahan, pemeriksaan kawasan, naik taraf, infrastruktur ladang, pusat pengumpulan, penggeledahan dan juga pengedaran hasil pertanian. Tuan Yang di-Pertua, Yang Berhormat Ipoh Barat menyebut tentang penternakan ikan talapia di dalam kolam Indah Water Consortium untuk tujuan komersial dan mempersoalkan sama ada kementerian sedar atau tidak mengenai perkara ini. Untuk makluman Yang Berhormat Ipoh Barat, hasil siasatan awal Kementerian Pertanian dan Industri Asas Tani, Indah Water Consortium tidak menternak ikan untuk tujuan komersial di premisnya. Dimaklumkan premis-premis Indah Water Consortium sentiasa dikunci dan hanya boleh dimasuki oleh kakitangannya sahaja. Siasatan lanjut sedang dilakukan bagi menentukan sama ada aktiviti akuakultur untuk tujuan komersial ada dilaksanakan di mana-mana premis Indah Water Consortium. Adalah amat membantu sekiranya Yang Berhormat Ipoh Barat dapat memaklumkan kepada pihak kementerian, premis Indah Water Consortium yang mana yang dimaksudkan supaya kita mudah untuk membuat penyiasatan terhadap premis konsortium tersebut. Tuan Yang di-Pertua, Yang Berhormat Pasir Puteh ada memberitahu Dewan iaitu mengenai kes 1,000 ekar tanah di Pasir Puteh tidak boleh diusahakan untuk pertanian kerana tidak diberi subsidi baja. Yang Berhormat Pasir Puteh mendakwa untuk mendapatkan subsidi baja, borang-borang permohonan mestilah ditandatangani oleh pemimpin-pemimpin UMNO. Saya ingin maklumkan Yang Berhormat Pasir Puteh, memetik kes ini daripada sekeping surat yang dihantarkan kepada Ketua Setiausaha Kementerian Pertanian dan Industri Asas Tani. Tajuk surat berbunyi "Penyelia Paip Bangunan Tidak Mahu Tandatangan Kupon Baja Bersubsidi". Penulis surat tersebut menyatakan bahawa pernah berjumpa dengan Yang Berhormat Datuk Timbalan Menteri Pertanian iaitu Ahli Parlimen daripada Kubang Pasu dan menyertakan salinan fotostat kad nama kepada Yang Berhormat. Untuk makluman Ahli-ahli Yang Berhormat, berdasarkan peraturan menuai pelaksanaan Skim Subsidi Baja Padi Kerajaan Persekutuan, setiap pesawah dikehendaki membuat permohonan menggunakan borang yang boleh didapati daripada Pertubuhan Peladang Kawasan yang berhampiran. Borang permohonan ini hendaklah mendapat pengesahan daripada Penyelia Pembangunan Mukim di kawasan masing-masing dan selepas itu diserahkan kepada Pertubuhan Peladang Kawasan yang berkenaan untuk dibawa ke mesyuarat Jawatankuasa Penapis untuk diluluskan. Mengenai kes baja yang dibangkitkan oleh Yang Berhormat dari Pasir Puteh siasatan telah pun dibuat oleh.